**Iubire în lanțuri...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-ai transformat în pânză de păianjen

Ca-n ea să-mi prinzi acuma chiar și anii.

În viață, tu mă vrei doar ca un sprijin

De care să nu știe nici dușmanii.

În mintea mea a fost un paradis

Ce numai tu mi l-ai făcut posibil.

Desprinde-te din locul tău din vis !

Și spune-mi dacă eu mai sunt credibil.

Tot timpul am strigat: Vreau libertate !

(mereu în glumă eu am fost luat).

- Cum poți să ai atâta răutate ?!

Pe chipul ce de-abia l-a lăudat.

Gonește-mă din visurile tale !

(să te convingi că nu sunt himeră !).

Și mă târăște chiar prin tribunale !

Oricât ai vrea să pari tu de severă.

Vreau libertatea ta de exprimare

Și tot ce e în tine mai frumos.

Nu mă interesează dacă doare

Atuncea când te vei târî pe jos !

În gândul meu te-ai transformat acum

(și văd că nu e loc de împăcare !).

Adun în mine lacrime și scrum

Ce mi le dai într-una spre păstrare.

Conflictul este vechi dar totuși nou

(și asta chiar nu are-nsemnătate !).

Chiar însăși viata-mi este un cavou.

În care nu există libertate.

De tine, tu cu lanțuri m-ai legat

(ca nu cumva să cer vreo lămurire).

De tot și toate tu te-ai ocupat !

Dar mai puțin de-a noastră fericire.

Tot timpul am strigat: Vreau libertate !

(mereu în glumă eu am fost luat).

- Cum poți să ai atâta răutate ?!

Pe chipul ce de-abia l-a lăudat.

Iubirea-n lanțuri tu nu o poți pune

(fiindcă omori ce-i mai frumos în ea).

În schimb acuma tu chiar poți răpune !

Tristețea implicată-n viața ta.

Brăila, septembrie 2017